גליון 478: על גוג'י בריז אבודים, הזעות אינדיאניות ואם הדרקונים
גיליון 478: על על גוג'י בריז אבודים, הזעות אינדיאניות ואם הדרקונים
בדרך לנטראז' מאבדים את הגוג'י בריז
כחלק מהפצת הבשורה של הצ'אי הכי טעים בחצי הכדור הזה נסענו לפסטיבל נטראז' כדי להראות נוכחות ולהשוויץ שהראסטות שלנו הכי ארוכות. במהלך האריזות של הסירים והקינמון חיפשנו הלוך וחפוש את המוצר המסתורי הנקרא "גוג'י בריז". אלו הם מעין גרגירים קסומים מלאים אנטי-אוקסידנטים (מילים ארוכות זה אנחנו) ובעלי תכונות פלא ובכלל הולכים נהדר בשייק. מסתבר שהם גם הולכים נהדר לאיבוד. הפכנו את המשה, את הטנדה, את המחסנים, אך הגוג'יז לא נמצאו. לאחר מריטת עצבים די מאסיבית, וכשכבר כמעט התייאשנו והרמנו ידיים, לפתע נמצאו הגרגירים המופלאים בין השקדים, הקשיו והספירולינה.
העמסנו את הכל בתוספת מקסיקני מחמד על הנגרר החדש (שבינתיים הוא כבר סגול) והתחלנו בנסיעה. בדרך חזרה עצרנו לתדלק את השיירה. בתחנת הדלק שאל הצ'אישויפיסט הוותיק את המשוקמת האם היא זכרה לתדלק את הנגרר. התבלבלה המשוקמת על קצוות השער הבלונדיני שלה, והחלה לחפש את פתח מכסה הדלק של הנגרר ללא הצלחה. כשהגיעו חזרה לאשרם נכנסה אל משרדו של הסניאס הידוע בבכי והתוודתה שלא תדלקה את הנגרר ופחדה מהקללה שתוטל עליה. צחק הסניאס, ליטף את ראשה הצבוע ואמר לה "אל דאגה! יש לי ג'ריקן של אבקת חשמל במחסן, זה יעבוד".
הזעה אינדיאנית
החלטנו להתגבר על טראומות תרבותיות מתאים קטנים, צפופים, חשוכים וחמים. לכן כשהגיע הדתי
להעביר סדנה ופתח הרשמה לאוהל הזעה אינדיאני מיד קפצו על ההזדמנות כמה מתושבי האשרם שכנראה לא הזיעו מספיק השבוע. התכנסנו בפולה בשעת ערב ויצאנו אל המדבר בחשש מהול בהתרגשות ונוצות טווס שמצאנו בדרך.
לאחר ישיבה ארוכה סביב המדורה הגדולה ביותר שנראתה נכנסנו ספק נדחסנו אל האוהל הקטן, הכנסנו סבתות לוהטות (שעשויות מאבנים, לכל הדואגים), קראנו לרוח הגדולה, שרנו 'הייה הייה הו' במקהלה גדולה, והכרזנו AHO MITAKUYE OTASIN!
זה היה אירוע מרגש, חלקלק, רטוב, וחם. מאוד חם. נשמע טוב, הא?
כמה היפים אפשר להכניס לסווט לודג' אחד?
2. 4586.52
3. איי אתה דורך עליי.
4. איכס אתה נוטף עלי (בלי להתקלח לפני).
בין הפותרים נכונה תוגרל רוח הדרום הגדולה.
דרך הלב - קורס עומק - ריברסינג. מודעות. מדיטציה.
סופי פותח קורס ריפוי והתפתחות בן 16 מפגשים בתל אביב. מוזמנים לעבור תהליך עוצמתי ועמוק, לרכוש כלים יעילים לחיים מאושרים ושלווים יותר, לפתוח את הלב ולהתחבר לעוצמה הפנימית.
לפרטים - http://lp.vp4.me/nqh6 או ב - 052-3823535
אם הדרקונים
יוגי המחשבים היקר שלנו אימץ לו זה מכבר חתולת רחוב. היא הגיעה בצורת שק פרעושים קטן ואכול חרדות. עם המון אהבה וברכות שמש גדלה החתולונת לנסיכת אשרם העונה לשם חאליסי, כיאה ללוחמת שכמותה.
ערב אחד יצאה אם הדרקונים (כלומר... החתולה) למסע נועז לעבר המשרדים. בדרך נפגשה בענק לבן שעיר ונובח, נבהלה וכיאה לחתולה טיפסה על העץ הראשון שנקרה בדרכה.
לטפס זה טוב ויפה, אבל לרדת מהעץ זה כבר סיפור אחר. מיד רצנו להביא סולם, מכסה של צנצנת וגבינה.
לאחר פיתויים ושכנועים רבים ירדה סוף-סוף מהעץ (מי אמר אגו טריפ?), אך אז נתקלה בחתול פולש כתום. התבצרה בעמדתה המעונפת ולא הסכימה לזוז, שלא נאמר לקפוץ למטה, והתעלמה בנחישות מההמון שחיכה לה מתחת לעץ.
כעבור זמן מה, כיאה לחתולה של יוגי, התמתחה בחינניות ובנונשלנטיות קיפצה מטה וחזרה לביתה.
למשרדים, היא עדיין לא הגיעה.
מוסא, עוטסב, שרדהה, אדיטי, אדוויה, וישווה, שאמו, רוברט, גור, נרבאיה, יוּניטי, קארונה, קרישנה, חולייטה, הוג'אס, צ'טאן, פרמדאס, דנה, ענבר, שחף, וויאק, אדי, שחר, דילארן, צ'איאן, מיתר, נאבין, סאהס, אלכס, אלעד, מוסטפא הכפרה, פומבה החזיר יבלות צעיר, סילביה הנצחית, טנטרה, סושי, ניניה, דקתי, באגירה, חאליסי, פלאפי, יונים מוזרות, חבורת תרנגולות רכלניות, טווסים, ברווזים, בעלי צבתות, צבצבים, דגים מגוונים, עיזות מתוקות להפליא, תנים הופכי פחים, מספר לא מבוטל של עקרבוטים ושלוש שממיות נהדרות.